# Cucumis

Cucumis és un gènere de plantes angiospermes de la família de les cucurbitàcies (Cucurbitaceae). Són plantes natives de les zones tropicals i subtropicals d'Àfrica, Àsia occidental, Àsia sud-oriental i Austràlia. Entre les espècies d'aquest gènere es troben algunes de molt conegudes, com ara el meló o el cogombre.

## Descripció

Són plantes enfiladisses o reptants, habitualment monoiques i en alguns casos dioiques, anuals o perennes. Presenten circells, habitualment ramificats. Les fulles són simples, amb els marges sencers o serrats, amb pecíol, palmades amb o sense lòbuls. Les flors masculines són solitàries o es troben agrupades en inflorescències racemoses o en fascicle, habitualment amb un nombre de flors entre 2 i 10. Les flors femenines acostumen a ser solitàries, tot i que en alguns casos s'agrupen en fascicles de dues o tres. En tots els casos són flors axil·lars, i en el cas de les plantes monoiques, a una axil·la només hi ha flors d'un tipus. Les flors tenen un receptacle en hipant que pot prendre forma campanulada o infundibular, acostumen a tenir cinc sèpals i cinc pètals grocs que segons les espècies poden estar soldats per la part inferior. A les flors masculines l'androceu és format per tres estams, dos amb anteres amb dues teques i un amb només una, manquen de pistilodis. A les flors femenines, al gineceu l'ovari és ínfer, globós i pilós, i l'androceu està representat per tres estaminodis o mancar. El fruit és una pepònide amb un nombre de lòculs de 3 a 5, de formes diferents segons l'espècie, globosa, el·lipsoide, cilíndrica, ovalada, etc. i de diferents colors.

## Taxonomia

Aquest gènere va ser publicat per primer cop l'any 1753 al segon volum de l'obra Species Plantarum del botànic suec Carl von Linné (1707-1778).

### Espècies

Dins del gènere Cucumis es reconeixen les 63 espècies següents:
* Cucumis aculeatus Cogn.
* Cucumis aetheocarpus (C.Jeffrey) Ghebret. & Thulin
* Cucumis africanus L.f.
* Cucumis afrotropicus H.Schaef.
* Cucumis althaeoides (Ser.) P.Sebastian & I.Telford
* Cucumis anguria L.
* Cucumis argenteus (Domin) P.Sebastian & I.Telford
* Cucumis asper Cogn.
* Cucumis baladensis Thulin
* Cucumis bryoniifolius (Merxm.) Ghebret. & Thulin
* Cucumis canoxyi Thulin & Al-Gifri
* Cucumis carolinus J.H.Kirkbr.
* Cucumis cinereus (Cogn.) Ghebret. & Thulin
* Cucumis clavipetiolatus (J.H.Kirkbr.) Ghebret. & Thulin
* Cucumis costatus I.Telford
* Cucumis debilis W.J.de Wilde & Duyfjes
* Cucumis dipsaceus Ehrenb. ex Spach
* Cucumis engleri (Gilg) Ghebret. & Thulin
* Cucumis ficifolius A.Rich.
* Cucumis globosus C.Jeffrey
* Cucumis gracilis (Kurz) Ghebret. & Thulin
* Cucumis hastatus Thulin
* Cucumis heptadactylus Naudin
* Cucumis hirsutus Sond.
* Cucumis humofructus Stent
* Cucumis hystrix Chakrav.
* Cucumis indicus Ghebret. & Thulin
* Cucumis insignis C.Jeffrey
* Cucumis javanicus (Miq.) Ghebret. & Thulin
* Cucumis jeffreyanus Thulin
* Cucumis kalahariensis A.Meeuse
* Cucumis kelleri (Cogn.) Ghebret. & Thulin
* Cucumis kirkbridei Ghebret. & Thulin
* Cucumis leiospermus (Wight & Arn.) Ghebret. & Thulin
* Cucumis maderaspatanus L.
* Cucumis meeusei C.Jeffrey
* Cucumis melo L.
* Cucumis messorius (C.Jeffrey) Ghebret. & Thulin
* Cucumis metuliferus Jacques
* Cucumis myriocarpus Naudin
* Cucumis omissus Thulin
* Cucumis picrocarpus F.Muell.
* Cucumis prophetarum L.
* Cucumis pubituberculatus Thulin
* Cucumis pustulatus Naudin ex Hook.f.
* Cucumis queenslandicus I.Telford
* Cucumis quintanilhae R.Fern. & A.Fern.
* Cucumis reticulatus (A.Fern. & R.Fern.) Ghebret. & Thulin
* Cucumis rigidus E.Mey. ex Sond.
* Cucumis ritchiei (C.B.Clarke) Ghebret. & Thulin
* Cucumis rostratus J.H.Kirkbr.
* Cucumis rumphianus (Scheff.) H.Schaef.
* Cucumis sacleuxii Paill. & Bois
* Cucumis sagittatus Wawra & Peyr.
* Cucumis sativus L.
* Cucumis setosus Cogn.
* Cucumis silentvalleyi (Manilal, T.Sabu & P.Mathew) Ghebret. & Thulin
* Cucumis thulinianus J.H.Kirkbr.
* Cucumis trigonus Roxb.
* Cucumis umbellatus I.Telford
* Cucumis variabilis P.Sebastian & I.Telford
* Cucumis zambianus Widrl., J.H.Kirkbr., Ghebret. & K.R.Reitsma
* Cucumis zeyheri Sond.

### Sinònims

Els següents noms científics són sinònims heterotípics de Cucumis:
* Cucumella Chiov.
* Dicoelospermum C.B.Clarke
* Melo Mill.
* Mukia Arn.
* Myrmecosicyos C.Jeffrey

## Referències

* 1 2 3 «Cucumis L.» (en anglès). Plants of the World Online. Royal Botanic Gardens. Kew. [Consulta: 26 agost 2024].
* ↑ Schaefer i Renner, 2011, p. 162.
* ↑ Nixon, Kevin C. Flora of North America (en anglès). vol. 6. via eFloras, Missouri Botanical Garden i Harvard University Herbaria, 1977 [Consulta: 21 agost 2024].
* ↑ «Cucumis L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 2 agost 2024].
* ↑ Linné, 1753, p. 1011.

## Bibliografia

* Schaefer, H.; Renner, S. S.. «Cucurbitaceae». A: K. Kubitzki. The Families and Genera of Vascular Plants (en anglès). vol. X. Springer, 2011, p. 162. DOI 10.1007/978-3-642-14397-7. ISBN 978-3-642-14396-0.
* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). vol. 2. Estocolm: Laurentius Salvius, 1753.
* Ghebretinsae, A. G., Thulin, M. & Barber, J. C. (2007). Relationships of cucumbers and melons unraveled: molecular phylogenetics of Cucumis and related genera (Benincaseae, Cucurbitaceae). American Journal of Botany 94(7): 1256–1266.
* Renner, S. S., Schaefer, H. & Kocyan, A.; Schaefer, H; Kocyan, A «Phylogenetics of Cucumis (Cucurbitaceae): Cucumber (C. sativus) belongs in an Asian/Australian clade far from melon (C. melo)». BMC Evolutionary Biology, 7, 2007, pàg. 58–69. DOI: 10.1186/1471-2148-7-58. PMID: 17425784.
* Renner, S. S., and H. Schaefer. 2008. Phylogenetics of Cucumis (Cucurbitaceae) as understood in 2008. Pitrat M. (ed): Cucurbitaceae 2008, Proceedings of the IXth EUCARPIA meeting on genetics and breeding of Cucurbitaceae, Avignon (France), May 21-24th, 2008, pp. 53-58. (online Available at inra.fr Arxivat 2011-07-18 a Wayback Machine.)

## Enllaços externs

* Multilingual taxonomic information at the University of Melbourne